《霍山祠》
宋代·董嗣杲

霍家山下敞行宫，溜水桥西透鼓钟。古迹建平遗烈在，春风广鼓历朝封。

露台献社呈苍马，阴壁飞旌绘赤龙。蚁聚乞灵人散后，云街雨陌撼涛松。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。